**Jelgavas valstspilsētas domes deputāti atbalsta Ukrainu**

Mēs, apakšā parakstījušies Jelgavas valstspilsētas domes deputāti, izsakām pilnīgu un viennozīmīgu atbalstu Ukrainai un tās tautai, kas savas tiesības uz brīvību un neatkarību pašaizliedzīgi aizstāv smagā asiņainā cīņā pret agresoru - Krievijas Federāciju.

Izsakām kategorisku nosodījumu Krievijas Federācijai, kas 21. gadsimtā klaji un ciniski pārkāpusi starptautisko tiesību normas, veicot militāru iebrukumu neatkarīgā valstī – Ukrainā, kas radījusi smagu humāno krīzi, kas nogalina civiliedzīvotājus, šauj uz bērniem. Šis agresors rada militāru apdraudējumu arī pārējām kaimiņvalstīm, rada draudus izmantot ķīmiskos un kodolieročus, kas var novest pie trešā pasaules kara. Tāpat mēs nosodām Krievijas Federācijas iejaukšanos Ukrainas iekšējās lietās daudzu gadu garumā, Doņeckas un Luhanskas separātistu atbalstīšanu, Krimas aneksiju un Minskas vienošanās pārkāpšanu, kā arī Baltkrievijas Republikas iesaistīšanos karā pret Ukrainu. Krievijas Federācijai ir nekavējoties jāpārtrauc uzsāktā karadarbība pret Ukrainu, kā arī jāievēro savas saistības saskaņā ar starptautiskajām tiesībām, tostarp starptautiskajām humanitārajām tiesībām.

2022.gada 25.marta domes sēdē visi Jelgavas valstspilsētas domes deputāti, izņemot Latvijas Krievu savienības pārstāvi, atbalstīja Eiropas Padomes Vietējo un reģionālo pašvaldību kongresa 2022.gada 22.marta deklarāciju “Krievijas Federācijas karš pret Ukrainu”. Ar šo deklarāciju pašvaldības no visas Eiropas aicina Krievijas Federāciju nekavējoties pārtraukt karu, kā arī pauž nelokāmu apņemšanos atbalstīt Ukrainas neatkarību, suverenitāti un teritoriālo integritāti tās starptautiski atzītajās robežās.

Mēs, jelgavnieku vārdā izsakām atbalstu pasaules sabiedrības centieniem vērsties pret kara noziegumu organizatoriem un atbalstītājiem un aicinām visu demokrātisko valstu valdības veikt efektīvus pasākumus, kas nodrošinās Krievijas Federācijas nepamatotās agresijas pārtraukšanu.

Jelgavas valstspilsētas dome sniedz un turpinās sniegt palīdzību Jelgavas sadraudzības pilsētas Ivanofrankivskas un citiem Ukrainas iedzīvotājiem. Aicinām arī jelgavniekus iespēju robežās iesaistīties un palīdzēt Ukrainai, un īpaši Ukrainas cilvēkiem, kuri kara bēgļu gaitās nonākuši pie mums Jelgavā. Jau šodien Jelgavas pilsēta un novads ir uzņēmuši vairāk kā 500 civiliedzīvotāju no kara pārņemtās Ukrainas. Būsim vienoti un izpalīdzīgi šajā grūtajā laikā!

Jelgavnieki ir ar Jums, Ukrainas tauta!

**Jelgavas valstspilsētas domes deputāti:**

1. Andris Rāviņš \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Zaļo un zemnieku savienība")*

1. Rita Vectirāne \_\_\_\_\_\_\_\_\_\_\_\_\_\_\_\_\_\_

*(Ievēlēta no partijas "Zaļo un zemnieku savienība")*

1. Mintauts Buškevics \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Zaļo un zemnieku savienība")*

1. Inese Bandeniece \_\_\_\_\_\_\_\_\_\_\_\_\_\_\_\_\_\_ *(Ievēlēta no partijas "Zaļo un zemnieku savienība")*
2. Vilis Ļevčenoks \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Zaļo un zemnieku savienība")*

1. Ilze Priževoite \_\_\_\_\_\_\_\_\_\_\_\_\_\_\_\_\_\_

*(Ievēlēta no partijas "Zaļo un zemnieku savienība")*

1. Jurijs Strods \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Nacionālā apvienība*

*"Visu Latvijai!"-"Tēvzemei un Brīvībai/LNNK"")*

1. Roberts Šlegelmilhs \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Nacionālā apvienība*

*"Visu Latvijai!"-"Tēvzemei un Brīvībai/LNNK"")*

1. Uldis Dūmiņš \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Kustība "Par!"")*

1. Mārtiņš Daģis \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Kustība "Par!"")*

1. Andrejs Eihvalds \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Saskaņa")*

1. Gunārs Kurlovičs \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Latvijas Reģionu Apvienība")*

1. Aigars Rublis \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Jaunā Vienotība")*

1. Andris Tomašūns \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Jaunā Vienotība")*

1. Andrejs Pagors \_\_\_\_\_\_\_\_\_\_\_\_\_\_\_\_\_\_

*(Ievēlēts no partijas "Latvijas Krievu savienība")*

Jelgavā,  
2022.gada 31.martā